
A V I Z

asupra proiectului de Lege pentru respingerea Ordonanţei de urgenţă a Guvernului nr.71/2000 privind aprobarea efectuării unei donaţii către Muzeul “Memorial pour la Paix” din Caen, Franţa.
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.71/2000 privind aprobarea efectuării unei donaţii către Muzeul “Memorial pour la Paix” din Caen, Franţa, trimis cu adresa nr.51 din 6 februarie 2001, înregistrată sub nr.212/XVIII/11 din 6 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2001.



Membrii comisiei au examinat Ordonanţa de urgenţă a Guvernului nr.71/2000 supusă aprobării, nota de fundamentare  expunerea de motive la proiectul de lege şi avizul favorabil al Consiliului Legislativ nr.523/12.05.2000.



În urma dezbaterilor, membrii comisiei au hotărât, cu majoritate de voturi,  să avizeze favorabil proiectul de lege, în forma  adoptată de Senat la 18 ianuarie 2001.

În raport de obiectul şi conţinutul său, proiectul de lege face parte din categoria legilor organice. 

